แรงซื้อบูลชิพหนุน SET ปิดตลาดทะลุ 1,630 จุด
แรงซื้อบูลชิพหนุน SET ปิดตลาดทะลุ 1,630 จุด โดยดัชนีปิดตลาดวันนี้ อยู่ที่ระดับ 1,632.66 จุด บวก 11.36 จุด หรือ 0.70% มูลค่าซื้อขาย 6.29 หมื่นลบ. 
7 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,632.66 จุด บวก 11.36 จุด หรือ 0.70% มูลค่าซื้อขาย 6.29 หมื่นลบ. 
10 หุ้นดันดัชนีวันนี้

ตลาดหุ้นเอเชีย

น.ส.อาภาภรณ์ แสวงพรรค ผู้อำนวยการบริหารฝ่ายวิจัย บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ดีกว่าตลาดหุ้นในภูมิภาคเอเชีย โดยได้รับแรงหนุนจากหุ้นขนาดใหญ่ ทั้งหุ้นในกลุ่มพลังงาน และกลุ่มแบงก์ที่ต่างปรับตัวขึ้นกัน ซึ่งทั้งสองกลุ่มนี้รวมกันแล้วมาร์เก็ตแคปใหญ่ราว 35% ของมาร์เก็ตแคปทั้งหมดของตลาดฯ ทำให้ดัชนีฯสามารถปรับตัวขึ้นไปได้มาก โดยเฉพาะหุ้น PTT มีโมเมนตัมที่ดีมา 2-3 วันแล้ว จากราคาน้ำมันดิบที่ปรับตัวขึ้น ทำให้คาดว่าผลประกอบการงวดไตรมาส 3/60 ของกลุ่มพลังงานจะออกมาดีขึ้นจากไตรมาส 2/60 อีกทั้งหุ้น PTT ก็ยัง Laggard ด้วย เมื่อเทียบกับหุ้นลูก PTTGC ที่ราคาได้ขึ้นนำหุ้นแม่ไปแล้ว
ด้านตลาดหุ้นในภูมิภาคเอเชีย และตลาดในยุโรปที่เทรดในช่วงบ่ายนี้ต่างปรับตัวขึ้นกันทั่วหน้า ขานรับการขยายเพดานหนี้ของสหรัฐฯที่เจรจาได้สำเร็จ ขณะที่อัตราดอกเบี้ยของประเทศหลัก ๆ ทั่วโลกก็น่าจะทรงตัวไปก่อน ซึ่งตรงนี้ทำให้ตลาดฯน่าจูงใจลงทุนได้มากขึ้น
ส่วนแนวโน้มการลงทุนในวันพรุ่งนี้ (8 ก.ย.) น.ส.อาภาภรณ์ กล่าวว่า ตลาดฯคงจะแกว่งไซด์เวย์ ในช่วงที่ยังไม่มีปัจจัยใหม่เข้ามา พร้อมให้แนวรับ 1,620-1,610 จุด ส่วนแนวต้าน 1,635-1,640 ถัดไป 1,650 จุด